Investoinnin rahoitus riippuu aina sitä toteuttavasta yrityksestä sekä investoinnin hinnasta. Ensimmäinen harkittava asia on, rahoitetaanko investointi omasta ja/vai vieraasta pääomasta.
Mikäli yritys päättää rahoittaa investoinnin vieraasta pääomasta, liittyy seuraava kysymys rahoituksen muotoon sekä tarjoajaan. Rahoituksen muotoa miettiessä olennainen tekijä on se, minkälaista investointia ollaan toteuttamassa.
Esimerkiksi leasingrahoitus voi olla sopiva kulkuvälineen hankintaan, mutta ei sopeudu välttämättä moneen aineettomaan investointiin. Yrittäjän kannattaakin peilata investoinnin rahoitusta aina hankittavaan tuotantohyödykkeeseen sekä yrityksen sen hetkiseen tilanteeseen.